CELEX: 32008D0225
Language: bg
Date: 2008-03-14 00:00:00
Title: 2008/225/ЕО: Решение на Комисията от 14 март 2008 година за изменение на Решение 2006/805/ЕО по отношение на мерките за контрол на здравето на животните, свързани с класическата чума по свинете в Германия (нотифицирано под номер C(2008) 956) (Текст от значение за ЕИП)

15.3.2008   
            
            
               BG
            
            
               Официален вестник на Европейския съюз
            
            
               L 73/32
            
         
      РЕШЕНИЕ НА КОМИСИЯТА
   
   от 14 март 2008 година
   за изменение на Решение 2006/805/ЕО по отношение на мерките за контрол на здравето на животните, свързани с класическата чума по свинете в Германия
   (нотифицирано под номер C(2008) 956)
   (текст от значение за ЕИП)
   (2008/225/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (2), и по-специално член 9, параграф 4 от нея,
   като има предвид, че:
   
               (1)
            
            
               Решение 2006/805/ЕО на Комисията от 24 ноември 2006 г. относно мерките за контрол на здравето на животните, свързани с класическата чума по свинете в някои държави-членки (3) беше прието по повод появите на класическа чума по свинете в някои държави-членки. Посоченото решение постановява определени мерки за борба с болестта, свързани с класическата чума по свинете в тези държави-членки.
            
         
               (2)
            
            
               Германия информира Комисията, че обстановката по отношение на болестта в някои области на федералната провинция North Rhine-Westphalia е значително подобрена. Поради това мерките, предвидени в Решение 2006/805/ЕО, следва да не се прилагат повече по отношение на посочените области.
            
         
               (3)
            
            
               За постигане на по-голяма прозрачност на законодателството на Общността списъкът на засегнатите държави-членки или регионите от тях, установен в приложението към Решение 2006/805/ЕО, следва да се замени с текста в приложението към настоящото решение.
            
         
               (4)
            
            
               Решение 2006/805/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2006/805/ЕО се заменя с текста в приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 14 март 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 29. Директива, последно изменена с Директива 2002/33/ЕО на Европейския парламент и на Съвета (ОВ L 315, 19.11.2002 г., стр. 14).
   
      (2)  ОВ L 395, 30.12.1989 г., стр. 13. Директива, последно изменена с Директива 2004/41/ЕО на Европейския парламент и на Съвета (ОВ L 157, 30.4.2004 г., стр. 33.
   
      (3)  ОВ L 329, 25.11.2006 г., стр. 67. Решение, последно изменено с Решение 2007/862/ЕО (ОВ L 337, 21.12.2007 г., стр. 119).
   
      ПРИЛОЖЕНИЕ
      
         
            „ПРИЛОЖЕНИЕ
            ЧАСТ I
            1.   Германия
            A.   Rhineland-Palatinate
            
                        а)
                     
                     
                        в окръг Kreis Ahrweiler: общини Adenau и Altenahr;
                     
                  
                        б)
                     
                     
                        в Landkreis Vulkaneifel: общини Obere Kyll и Hillesheim, в община Daun селищата Betteldorf, Dockweiler, Dreis-Brück, Hinterweiler и Kirchweiler, в община Kelberg селищата Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath и Welcherath, в община Gerolstein селищата Berlingen, Duppach, Hohenfels-Essingen, Kalenborn-Scheuern, Neroth, Pelm и Rockeskyll, както и град Gerolstein;
                     
                  
                        в)
                     
                     
                        в окръг Eifelkreis Bitburg-Prüm: в община Prüm селищата Büdesheim, Kleinlangenfeld, Neuendorf, Olzheim, Roth bei Prüm, Schwirzheim и Weinsheim.
                     
                  Б.   North Rhine-Westfalia
            
                        а)
                     
                     
                        в окръг Kreis Euskirchen: градовете Bad Münstereifel, Mechernich, Schleiden, в град Euskirchen селищата Billig, Euenheim, Euskirchen (централната част), Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen, общините Blankenheim, Dahlem, Hellenthal, Kall и Nettersheim;
                     
                  
                        б)
                     
                     
                        в окръг Rhein-Sieg-Kreis: в град Meckenheim селищата Ersdorf и Altendorf, в град Rheinbach селищата Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen и Kurtenberg, в община Swisttal селищата Miel и Odendorf.
                     
                  2.   Франция
            Територията на департаментите Bas-Rhin и Moselle, разположена западно от Rhine и канал Rhine Marne, северно от автомагистрала А 4, източно от река Sarre и южно от границата с Германия и общините Holtzheim, Lingolsheim и Eckbolsheim.
            ЧАСТ II
            1.   Унгария
            Територията на област Nógrád и територията на област Pest, разположена северно и източно от р. Дунав, южно от границата със Словакия, западно от границата с област Nógrád и северно от автомагистрала Е 71.
            2.   Словакия
            Територията на регионалните служби по ветеринарни въпроси и безопасност на храните на Žiar nad Hronom (включваща областите Žiar nad Hronom, Žarnovica и Banská Štiavnica), Zvolen (включваща областите Zvolen, Krupina и Detva), Lučenec (включваща областите Lučenec и Poltár), Veľký Krtíš (включваща областта Veľký Krtíš), Komárno (включваща територията, която се намира на изток от автомагистрала 64, на север от границата с Унгария и на запад от областта Nové Zámky), Nové Zámky (включваща територията, която се намира на изток от областта Komárno и на изток от автомагистрала 64, на юг от автомагистрала 75 и на север от границата с Унгария) и Levice (включваща територията, която се намира на изток от областта Nové Zámky и на изток от автомагистрала 66 (E 77), на юг от автомагистрала 75, на север от границата с Унгария и на запад от областта Veľký Krtíš).
            ЧАСТ III
            1.   България
            Цялата територия на България.“